[{"text_idx": "#000000", "text": "Pleidlais atal i ASau yn Lloegr"}, {"text_idx": "#000002", "text": "Dywedodd arweinydd Ty\u0302'r Cyffredin Chris Grayling y byddai'r newidiadau, fydd hefyd yn cael eu defnyddio gan ASau Cymreig ar brydiau, yn dod a\u0302 \"thegwch gwirioneddol i'n trefniadau cyfansoddiadol\"."}, {"text_idx": "#000003", "text": "Bydd aelodau seneddol yn pleidleisio gyda chyfrifiaduron tabled pan fydd y system \"mwyafrif dwbl\" newydd yn cael ei gweithredu."}, {"text_idx": "#000004", "text": "Dywedodd y blaid Lafur ei fod yn \"warth\" fod gweinidogion am ruthro i wneud newidiadau \"cyfansoddiadol sylweddol\"."}, {"text_idx": "#000005", "text": "Yn o\u0302l arweinydd seneddol yr wrthblaid Angela Eagle, fe allai'r cynllun greu dau ddosbarth o ASau, gan gyhuddo'r Ceidwadwyr o ymgais \"sinigaidd\" i \"gynhyrchu mwyafrif llawer mwy\" i'r blaid yn y senedd."}, {"text_idx": "#000006", "text": "O dan y drefn, fe fyddai holl aelodau seneddol yn parhau i bleidleisio ar gamau pwysicaf deddfwriaeth drwy'r senedd."}, {"text_idx": "#000007", "text": "Ond fe fyddai ASau Saesneg, ac o bryd i gilydd rhai Saesneg a Chymraeg, yn cael pleidlais atal yn San Steffan pan yn dadlau ar faterion sydd wedi eu datganoli i'r llywodraethau datganoledig."}, {"text_idx": "#000011", "text": "Gyda mwy o rymoedd wedi eu datganoli i senedd yr Alban yn dilyn y bleidlais dros annibyniaeth ym mis Medi'r llynedd, mae ASau Ceidwadol o'r farn nad yw'n iawn i ASau sy'n cynrychioli etholaethau yn yr Alban i benderfynu ar ddeddfwriaeth sy'n effeithio ar Loegr yn unig."}, {"text_idx": "#000012", "text": "Dywedodd Mr Grayling fod ASau yn yr Alban, Cymru a Gogledd Iwerddon yn cael \"llais cryfach\" ac felly roedd \"ond yn deg\" fod yr un peth yn digwydd i ASau Lloegr."}, {"text_idx": "#000013", "text": "Ychwanegodd y bydd llefarydd Ty\u0302'r Cyffredin yn derbyn ceisiadau i benderfynu pa ran o ba ddeddfwriaethau sy'n berthnasol i Loegr neu Lloegr a Chymru, meddai, gyda cham newydd yn cael ei ychwanegu cyn i ddeddfwriaeth ddrafft gyrraedd y trydydd darlleniad."}, {"text_idx": "#000015", "text": "\"Effaith y newidiadau fydd i greu Senedd Saesneg o fewn senedd Prydain, gan osod seiliau i wrthdaro cyfansoddiadol pendant rhwng ASau Saesneg ac ASau eraill rhyw ben yn y dyfodol."}, {"text_idx": "#000016", "text": "\"Mae'n dod yn fwyfwy amlwg fod y Ceidwadwyr wedi rhoi'r gorau i'r ddelfryd o'r undeb a nawr yn canolbwyntio'n unig ar gryfhau eu mantais etholiadol yn Lloegr, hyd yn oed os yw hyn yn golygu chwalu'r DU yn y broses."}, {"text_idx": "#000017", "text": "\"Mae ceisio gwasgu cyfyngiadau mor bellgyrhaeddol mewn dwy wythnos, gyda dim cyfle i archwilio neu ymgynghori yn ddim byd llai na scandal ac yn atgoffa pobl o hunan-fudd anhrugarog y blaid fydd yn nodweddiadol o weithredoedd y llywodraeth fwyafrifol Geidwadol yma.\""}, {"text_idx": "#000019", "text": "Prif StraeonCynlluniau am dreth twristiaeth i Gymru gam yn nesPublished7 awr yn o\u0302lCam ymlaen i gynllun cludo dw\u0302r o Bowys i LoegrPublished6 awr yn o\u0302lCyfarfod cyhoeddus ar ddyfodol meddygfa PorthmadogPublished4 awr yn o\u0302l"}, {"text_idx": "#000022", "text": "Cyfarfod cyhoeddus ar ddyfodol meddygfa Porthmadog"}, {"text_idx": "#000028", "text": "Gareth Ward: Yr angerdd a'r aberth tu o\u0302l fy nghoginio"}]